CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

B. HUSZTA IRÉN - TOLL ÉS SZÍV

52. OLDAL

TÉL KÍVÜL-BELÜL

> > > > > > > > Behintette a tél friss hóval a tájat,
> > > > > > > > Fehérlik az öröm, s kéklik a búbánat:
> > > > > > > > Hósipka, zúzmara, jégpáncél a tócsa...
> > > > > > > > Kékesen ömlik a napfény a folyóra.

> > > > > > > > Gyermeki boldogság tiszta hóban járni!
> > > > > > > > Kacagó gyermekek szaladnak szánkázni,
> > > > > > > > Hóba fekve kézzel angyalkát játszani,
> > > > > > > > Hólabdával egymást sikongva dobálni.

> > > > > > > > E megtisztult télben elhagyatva járok,
> > > > > > > > Ha magamba nézek, kék bánatot látok.
> > > > > > > > Keresek egy kezet, keresek egy hangot,
> > > > > > > > Keresem a reményt, s belső tisztaságot.

> > > > > > > > Tovább araszolok bensőmet kutatva,
> > > > > > > > S egyszerre sárgás fény ömlik az arcomra.
> > > > > > > > Kinézek magamból a habos világra:
> > > > > > > > Mosolygó szemekbe, kipirult arcokba!

> > > > > > > > A nap sárga fénye, mosolyok melege,
> > > > > > > > Boldogság kacaja, gyermekek öröme –
> > > > > > > > Nem vagyok egyedül és nem reménytelen!
> > > > > > > > Egy kéz megérinti a kinyújtott kezem.

> > > > > > > > Bandukolok tovább, hóban, napsütésben,
> > > > > > > > De már nem kék bánat üldögél lelkemben:
> > > > > > > > Hófehér tisztaság sárgás, meleg fényben,
> > > > > > > > Gyermekkacagástól hangos, havas téren.

> ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ