CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

B. HUSZTA IRÉN - TOLL ÉS SZÍV

36. OLDAL

NEM TUDHATOD

> > > > > > > > Isten nem adja olcsón a halált.
> > > > > > > > Nagyon meg kell fizetni érte.
> > > > > > > > Míg nem gyűjtesz elég tapasztalást,
> > > > > > > > Addig nem mondhatod, hogy vége.
> > > > > > > > Pörölyként hull a megpróbáltatás,
> > > > > > > > Bármennyire elégnek érzed –
> > > > > > > > Így csak nagyon erőseket próbál,
> > > > > > > > Legyen az őserő a vérted.
> > > > > > > > Lelked, ha fájdalmasan felkiált,
> > > > > > > > S kérdi – Uram, miért e végzet?
> > > > > > > > Mintha hallanád bentről válaszát –
> > > > > > > > Gyermekem vagy, szeretlek téged.
> > > > > > > > Ha mégis pöröl a tudatod – hát
> > > > > > > > Ennyi szeretetet nem kérek!
> > > > > > > > Én boldog szeretnék lenni inkább,
> > > > > > > > Istenem, ó miért nem érted?
> > > > > > > > – Nem tudhatod, javadra mi szolgál,
> > > > > > > > Öröm, vagy fájdalom tanít-e
> > > > > > > > Önzetlen szeretet tűz-oltárán
> > > > > > > > Teremtőt hinteni a lelkekbe.

> ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ